CELEX: 52008PC0577
Language: mt
Date: 2008-09-26 00:00:00
Title: Rakkomandazzjoni mill-Kummissjoni lill-Kunsill bil-għan li tawtorizza lill-Kummissjoni tiftaħ u tmexxi negozjati mal-Organizzazzjoni Internazzjonali tad-Dwieli u tal-Inbejjed (OIV) dwar il-kundizzjonijiet u l-modalitajiet ta’ adeżjoni tal-Komunità Ewropea

Avviż Legali Importanti

|

52008PC0577

Rakkomandazzjoni mill-Kummissjoni lill-Kunsill bil-għan li tawtorizza lill-Kummissjoni tiftaħ u tmexxi negozjati mal-Organizzazzjoni Internazzjonali tad-Dwieli u tal-Inbejjed (OIV) dwar il-kundizzjonijiet u l-modalitajiet ta’ adeżjoni tal-Komunità Ewropea  /* KUMM/2008/0577 finali */  

	[pic] | KUMMISSJONI TAL-KOMUNITAJIET EWROPEJ |Brussel 26.9.2008KUMM(2008) 577 finaliRAKKOMANDAZZJONI MILL-KUMMISSJONI LILL-KUNSILLbil-għan li tawtorizza lill-Kummissjoni tiftaħ u tmexxi negozjati mal-Organizzazzjoni Internazzjonali tad-Dwieli u tal-Inbejjed (OIV) dwar il-kundizzjonijiet u l-modalitajiet ta’ adeżjoni tal-Komunità EwropeaRAKKOMANDAZZJONI MILL-KUMMISSJONI LILL-KUNSILLbil-għan li tawtorizza lill-Kummissjoni tiftaħ u tmexxi negozjati mal-Organizzazzjoni Internazzjonali tad-Dwieli u tal-Inbejjed (OIV) dwar il-kundizzjonijiet u l-modalitajiet ta’ adeżjoni tal-Komunità EwropeaA. MEMORANDUM TA’ SPJEGAZZJONI1. INTRODUZZJONIL- Organizzazzjoni Internazzjoni tad-Dwieli u tal-Inbejjed (OIV) hija organizzazzjoni intergovernattiva xjentifika u teknika li tieħu azzjoni fil-qasam tad-Dwieli u tal-Inbejjed, tax-xorb abbażi tal-inbid, tal-għeneb tal-ikel, tal-għeneb imqadded u prodotti oħra relatati. Hija nħolqot permezz tal-Ftehim Internazzjonali tat-3 ta’ April 2001 f’Pariġi u nħarġet direttament mill- Uffiċċju Internazzjonali tal-Inbid, li nħoloq fl-1924 permezz tal-Ftehim Internazzjonali tad-29 ta' Novembru 1924 u li sar l-Uffiċċju Internazzjonali tad-Dwieli u tal-Inbejjed permezz ta' Deċiżjoni tal-4 ta' Settembru 1958.Fit-3 ta’ April 2006, l-OIV kien magħmul minn 43 Stat Membru, li magħhom żdiedu, temporanjament, l-Istati Membri l-qodma tal-Uffiċċju, f’kapaċità ta’ osservaturi. Sitt Stati Membri tal-Unjoni Ewropea ma ssieħbux fl-OIV: ir-Renju Unit, il-Polonja, id-Danimarka, il-Litwanja, il-Latvja u l-Estonja.L-għanijiet u l-karatteristiċi tal-OIV huma definiti fl-Artkolu 2, (1) u (2) tal-Ftehim li jirrigwarda l-ħolqien tagħha. Abbażi ta’ din id-dispożizzjoni, fil-qasam tal-kompetenzi tagħha, l-għanijiet tal-OIV huma dawn li ġejjin:1. li tindika lill-membri tagħha liema miżuri jippermettu li jitqiesu l-punti tat-tħassib għall-prodotturi, għall-konsumaturi u għal entitajiet oħra fil-qasam tal-inbid;2. li tgħin lil organizzazzjonijiet internazzjonali intergovernattivi oħra u mhux governattivi, partikolarment dawk involuti f’attivitajiet regolatorji;3. tikkontribwixxi għall-armonizzazzjoni internazzjonali tal-prattiki u tar-regoli eżistenti, u fejn meħtieġ, fl-iżvilupp tar-regoli internazzjonali ġodda, bil-għan li jittejbu l-kundizzjonijiet ta’ żvilupp u ta’ kummerċjalizzazzjoni tal-prodotti tad-Dwieli u tal-Inbejjed, u biex jitqiesu l-interessi tal-konsumaturi.Il-missjonijiet tal-OIV, kif jirriżultaw mill-Ftehim dwar il-ħolqien tagħha, huma orjentati u stabbiliti fuq livell ogħla permezz ta' "pjan strateġiku trijennali" li jservi ta' qafas ta' referenza għall-attivitajiet tal-organizzazzjoni. Il-pjan strateġiku trijennali mbagħad jiġi żviluppat permezz ta' "programm annwali".Preżentazzjoni eżawrjenti dwar l-istruttura u dwar il-modalitajiet ta’ kif jaħdem l-OIV tinsab fuq is-sit elettroniku tal-organizzazzjoni, fl-indirizz www.oiv.org.Sabiex tiġi ggarantita l-koerenza tal-pożizzjoni Komunitarja fir-relazzjonijiet esterni tagħha u biex tkun tista’ ssir koordinazzjoni aktar xierqa tal-miżuri interni li jittieħdu fil-kuntest tal-kompetenzi tagħha, jidher li huwa f'loku u meħtieġ li tkun prevista l-adeżjoni tal-Komunità Ewropea fl-OIV.L-adeżjoni tal-Komunità fl-OIV ma tesiġix emendar tal-att kostituttiv tagħha (il-Ftehim ta’ Pariġi dwar il-ħolqien tal-organizzazzjoni internazzjonali tad-Dwieli u tal-Inbejjed tat-3 ta’ April 2001). Madankollu, sakemm tinħareġ deċiżjoni dwar l-adeżjoni u bil-għan li tittejjeb il-parteċipazzjoni Komunitarja fl-OIV, il-Komunità u l-Istati Membri jimpenjaw irwieħhom li jtejbu l-koordinazzjoni tagħhom f’dan il-qafas u li jsaħħu r-rwol li teżerċita l-KE bħala mistiedna.Min naħa l-oħra, fir-Regolament tal-Kunsill (KE) Nru 479/2008 dwar l-organizzazzjoni komuni tas-suq tal-inbid[1], huwa speċifikat li l-Kummissjoni, għall-awtorizzazzjoni ta’ prattiki enoloġiċi ġodda, “… tibbaża fuq il-prattika enoloġika rakkomandata u ppubblikata mill-Organizzazzjoni Internazzjonali tad-Dwieli u Nbejjed (International Organisation of Vine and Wine, OIV) ” u f’dak li għandu x’jaqsam mal-metodi ta’ analiżi, li “ Il-metodi ta' analiżi [jippermettu li jkun] jista' jiġi stabbilit jekk dawn il-prodotti jkunux għaddew minn proċessi li jmorru kontra l-prattika enoloġika awtorizzata għandhom ikunu dawk rakkomandati u ppubblikati mill-OIV .”.Barra minn hekk, f’konformità mar-Regolament (KE) Nru 479/2008, ir-rispett għan-normi rakkomandati mill-OIV f’dak li għandu x’jaqsam mal-prattiki enoloġiċi, isir kundizzjoni suffiċjenti biex l-inbejjed li jiġu minn pajjiżi terzi jitqiegħdu fis-suq Ewropew.Dan jiġġustifika l-ħtieġa biex tissaħħaħ ir-relazzjoni bejn il-Komunità u l-OIV.B’konsegwenza, il-Kummissjoni tirrakkomanda lill-Kunsill:-  li jawtorizza lill-Kummissjoni sabiex tiftaħ u tmexxi negozjati mal-Organizzazzjoni Internazzjonali tad-Dwieli u tal-Inbejjed (OIV), f’konformità mad-dispożizzjonijiet tal-Artikolu 300 tat-Trattat;-  li jaħtar il-kumitat kompetenti biex jgħin lill-Kummissjoni f'dan il-kompitu;-  li jadotta d-Direttivi ta’ negozjar proposti. Il-Kummissjoni tirrakkomanda wkoll lill-Kunsill sabiex jistieden lill-Istati Membri jindikaw l-appoġġ tagħhom għal dawn l-għanijiet.2. KOMPETENZI KOMUNIITARJI FL-OQSMA LI TITTRATTA L-OIVL-OIV hija Organizzazzjoni Intergovernattiva li teżerċita attività regolatorja importanti li titwettaq fit-tfassil ta' riżoluzzjonijiet, rakkomandazzjonijiet u proposti marbuta ma' aspetti differenti tal-produzzjoni u tal-kummerċ tad-Dwieli u tal-Inbejjed, bħall-prattiki enoloġiċi, id-deskrizzjoni u d-definizzjoni tal-prodotti, it-tikkettaar, il-kundizzjonijiet għat-tqegħid fis-suq, il-metodi ta' analiżi u ta' apprezzament tal-prodotti, tal-protezzjoni tal-indikazzjonijiet ġeografiċi u tal-protezzjoni ta’ varjetajiet ta’ pjanti ġodda.Dawn ir-riżoluzzjonijiet jiġu integrati l-aktar, mingħajr ma bidliet fl-ambitu ġuridiku tagħhom, f'regoli dettaljati, ġeneralment ippreżentati fil-forma ta' kodiċijiet u aġġornati minn żmien għall-ieħor fuq il-bażi ta' riżoluzzjonijiet adottati mill-organizzazzjoni. Attwalment l-OIV ippubblikat diversi kodiċijiet normattivi li jservu ta’ referenza għall-membri kollha tagħha, bħal pereżempju l-Codex enoloġiku internazzjonali, il-Kodiċi Internazzjonali tal-prattiki enoloġiċi, il-Ġabra ta’ Metodi Internazzjonali għall-Analiżi tal-inbejjed u tal-most, il-Ġabra tal-Metodi internazzjonali għall-analiżi tal-ispirti, l-Istandard Internazzjonali għall-kompetizzjoni tal-inbejjed u tal-ispirti li joriġina mill-vitikultura u n-Norma internazzjonali tat-tikketjar tal-inbejjed u tal-ispirti li joriġinaw mill-vinji.Mill-ħolqien tal-OKS tal-inbid, il-Komunità żammet u wessgħet il-kompetenzi tagħha fil-qasam tal-inbid, u dan wassal biex il-Komunità ħadet il-kompetenza esklussiva fir-rigward tas-suġġetti li attwalment huma koperti bir-Regolament (KE) Nru 479/2008 u r-regoli ta' applikazzjoni tiegħu.Il-leġiżlazzjoni Komunitarja dderivata fl-oqsma li tittratta l-OIV b’mod partikolari tinkludi:-  ir-Regolament tal-Kunsill (KE) Nru 1493/1999 tas-17 ta' Mejju 1999 dwar l-organizzazzjoni komuni tas-suq tal-inbid (ĠU L179, 14.7.1999),-  ir-Regolament tal-Kunsill (KE) Nru 479/2008 tad-29 ta’ April 2008 dwar l-organizzazzjoni komuni tas-suq tal-inbid (ĠU L148, 6.6.2008),-  ir-Regolament tal-Kummissjoni (KE) Nru 423/2008 tat-8 ta’ Mejju 2008 li jistabbilixxi r-regoli dettaljati għall-implimentazzjoni tar-Regolament tal-Kunsill (KE) Nru 1493/1999 u li jistabbilixxi kodiċi tal-Komunità ta’ prattiki u proċessi enoloġiċi (Verżjoni kodifikata, ĠU L 127, 15.5.2008)-  ir-Regolament tal-Kummissjoni (KE) Nru 753/2002 tad-29 ta' April 2002 li jistabbilixxi ċerti regoli sabiex jiġi applikat ir-Regolament tal-Kunsill (KE) Nru 1493/1999 rigward id-deskrizzjoni, id-denominazzjoni tal-origini, il-preżentazzjoni u l-protezzjoni ta’ ċerti prodotti fis-settur tal-inbid (ĠU L 118, 4.5.2002),-  ir-Regolament tal-Kummissjoni (KE) Nru 1607/2000 tal-24 ta’ Lulju 2000 li jistabbilixxi regoli ddettaljati dwar l-inbid ta’ kwalità ffabbrikat f’reġjuni speċifikati (ĠU L 185, 25.7.2000),-  ir-Regolament tal-Kummissjoni (KEE) Nru 2676/90 tas-17 ta' Settembru 1990 li jistabbilixxi metodi Komunitarji għall-analiżi tal-inbid (ĠU L 272, 3.10.1990),-  ir-Regolament tal-Kunsill (KEE) Nru 1601/91, tal-10 ta’ Ġunju 1991, li jistabbilixxi regoli ġenerali dwar id-definizzjoni, id-deskrizzjoni u l-preżentazzjoni ta’ nbejjed aromatizzati, xorb ibbażat fuq inbid aromatizzat u cocktails aromatizzati magħmula mill-prodotti tal-inbid (ĠU L 149, 14.6.1991),-  ir-Regolament tal-Kummissjoni (KE) Nru 122/94 tal-25 ta' Jannar 1994 li jipprovdi ċerti regoli ddettaljati għall-applikazzjoni tar-Regolament tal-Kunsill (KEE) Nru 1601/91 dwar id-definizzjoni, deskrizzjoni u preżentazzjoni ta' nbejjed aromatizzati, xorb bil-bażi ta' nbid aromatizzat, u cocktails prodotti minn inbid aromatizzat (ĠU L 21, 26.1.1994),-  ir-Regolament (KE) Nru 110/2008 tal-Parlament Ewropew u tal-Kunsill tal- 15 ta' Jannar 2008 dwar id-definizzjoni, id-deskrizzjoni, il-preżentazzjoni, l-ittikkettar, u l-protezzjoni ta' indikazzjonijiet ġeografiċi, ta' xorb spirituż u li jħassar ir-Regolament tal-Kunsill (KEE) Nru 1576/89 (ĠU L 39, 13.2.2008),-  id-Direttiva 2000/13/KE tal-Parlament Ewropew u tal-Kunsill tal-20 Marzu 2000 dwar l-approsimazzjoni tal-liġijiet tal-Istati Membri li għandhom x'jaqsmu ma' tikkettjar, preżentazzjoni u riklamar ta' oġġetti tal-ikel. (ĠU L 109, 6.5.2000),-  ir-Regolament tal-Kunsill (KE) Nru 1234/2007 tat-22 ta’ Ottubru 2007 li jistabbilixxi organizzazzjoni komuni ta' swieq agrikoli u dwar dispożizzjonijiet speċifiċi għal ċerti prodotti agrikoli (Ir-Regolament Waħdieni dwar l-OKS) (ĠU L 299, 16.11.2007), emendat b’mod partikolari mir-Regolament tal-Kunsill (KE) Nru 361/2008 tal-14 ta’ April 2008 (ĠU L 121 tas-7.5.2008) li jintroduċi b’mod partikolari regoli applikabbli għas-settur tal-frott u tal-ħxejjex,-  ir-Regolament tal-Kummissjoni (KE) Nru 2789/1999 tat-22 ta’ Diċembru 1999 li jistabbilixxi standards ta’ marketing għall-għeneb tal-mejda [tal-ikel] (ĠU L 336, 29.12.1999),-  id-Direttiva tal-Kunsill 2001/112/KE tal-20 ta' Diċembru 2001 tirrigwarda l-meraq tal-frott u ċerti prodotti simili maħsuba għall-konsum uman [mill-bniedem] (ĠU L 10, 12.1.2002).L-attivitajiet tal-OIV li jimplikaw kompetenza esklussiva tal-Istati Membri huma limitati ferm fl-għadd tagħhom u huma relattivament importanti fil-kuntest tal-għanijiet ġenerali tal-OIV.Il-qagħda eżistenti fuq il-livell intern tal-Komunità jikkuntrasta għalhekk mal-qagħda tagħha fi ħdan l-OIV fejn, attwalment, l-Istati Membri biss għandhom id-dritt li jipparteċipaw attivament fit-teħid tad-deċiżjoni.Għaldaqstant, il-Komunità tinsab b’nuqqas f’dak li jirrigwarda statut adegwat li jippermettilha teżerċita l-kompetenzi tagħha direttament fi ħdan din l-organizzazzjoni, u l-pożizzjonijiet nazzjonali jitqiesu dejjem fuq bażi individwali, indipendetament mis-sħubija, tal-Istat Membru minn fejn joriġinaw, fil-Komunità.Barra minn hekk ir-Regoli Komunitarji diġà jagħmlu referenza diretta għar-riżoluzzjonijiet tal-OIV li ttieħdu fir-rigward tal-metodi tal-analiżi u f’rikonoxximent, fil-qafasm tal-OKS tas-settur tal-inbid, il-“Ġabra ta’ metodi internazzjonali ta’ analiżi tal-inbejjed u tal-most” u ta’ tifitxa, progressiva u sa fejn hu possibbli, għall-koerenza ma’ regoli oħra tal-OIV, bħall-“Kodiċi internazzjonali tal-prattiki enoloġiċi” u l-“Kodiċi enoloġiku internazzjonali”.L-adeżjoni tal-Komunità mal-OIV hija rilevanti wkoll fil-kuntest tal-proċess ta’ riforma tal-OKS tal-inbid, fejn il-Kunsill iddeċieda li jsaħħaħ ir-rabta li teżisti bejn l-atti li jirriżultaw mill-OIV u r-regoli Komunitarji, u bil-għan partikolari li jibbaża fuq ir-rakkomandazzjonijiet adottati mill-OIV għall-istabbiliment ta’ normi Komunitarji f’dak li jirrigwarda l-prattiki enoloġiċi, huwa stabbilixxa li l-metodi ta’ analiżi awtorizzati huma dawk li huma rrakkomandati u ppublikati mill-OIV.3. L-ADEżJONI TAL-KOMUNITÀ3.1 L-Istatut tal-Komunità Ewropea u l-parteċipazzjoni tal-Kummissjoni fl-OIVIl-Komunità Ewropea attwalment m'għandha l-ebda statut uffiċjali fi ħdan l-OIV, minkejja li l-Ftehim tat-3 ta' April 2001 dwar il-ħolqien tal-Organizzazzjoni Internazzjoni tad-Dwieli u tal-Inbejjed, fl-Artikolu 8 tagħha, tipprevedi b'mod speċifiku l-possibbiltà li l-organizzazzjonijiet intergovernattivi jsiru membri sħaħ tal-organizzazzjoni.Attwalment il-Kummissjoni hija mistiedna regolarment, bħala rappreżentata tal-Komunità Ewropea, tgħin fix-xogħlijiet tal-Assemblea Ġenerali u tal-gruppi tal-esperti, tas-sottokummissjonijiet u tal-kummmissjonijiet, iżda hi ma tistax tieħu sehem fix-xogħlijiet tal-Kumitat Eżekuttiv (mistiedna ad hoc) u ma tagħti l-ebda kontribuzzjoni volontarja għall-OIV.Fuq il-bażi tal-elementi meqjusa hawn taħt, l-istatut attwali, li jippermetti biss parteċipazzjoni passiva min-naħa tar-rappreżentanti tal-Kummissjoni fix-xogħlijiet tal-OIV, huwa fil-biċċa l-kbira tiegħu insuffiċjenti u inadegwat.3.2 Ħtieġa għall-adeżjoni tal-KomunitàMinħabba li l-oqsma tal-kompetenza tal-OIV illum huma ġeneralemnt koperti mir-regoli Komunitarji, huwa mixtieq li r-rwol tal-Komujnità fi ħdan l-OIV jissaħħaħ u jiġi fformalizzat sabiex din tkun tista’ tiżgura l-koerenza tal-pożizzjoni Komunitarja fuq il-livell internazzjonali u li tiggarantixxi rappreżentazzjoni adegwata tal-interessi komunitarji.L-adeżjoni bħala membru sħiħ tidher li hija l-aqwa soluzzjoni. Il-possibbiltajiet l-oħra li minnhom tista’ tagħżel il-Komunità fuq il-bażi tal-atti fundamentali tal-OIV, partikolarment il-possibbiltà li tibbenefika mill-istatus ta' osservatur speċjali inkella l-istatus ta' mistieden, ma jirriżultawx sodisfaċenti.L-istatus ta' mistiedna u ta’ osservatur speċjali ma jippermettux li l-Komunità tieħu sehem fil-ħidmiet tal-OIV, imma sempliċement tintervjeni u tgħin f’ċerti korpi, mingħajr il-possibbiltà li tippreżenta proposti jew emendi. Dawn l-istatuti għalhekk ma jippermettux lill-Komunità biex tesprimi ruħha dwar il-kwistjonijiet li jirriżultaw mill-kompetenza esklussiva tagħha, u lanqas li tagħti l-piż lid-deċiżjonijiet meħuda fuq il-livell Komunitarju.Terġa' u tgħid, l-att li jikkostitwixxi l-OIV jesiġi l-ħlas ta' kontribuzzjoni finanzjarja wkoll mill-organizzazzjonijiet intergovernattivi li jibbenefikaw minn status partikolari; din l-esiġenza statutorja ma tistax tiġi aċċettata mill-Komunità, partikolarment fid-dawl tan-nuqqas ta’ drittijiet f’dak li jirrigwarda l-vot.Għall-istess raġunijiet imsemmija hawn fuq, il-possibbiltà rriżervata għall-organizzazzjonijiet internazzjonali, li jikkonkludu mal-OIV protokoll ta’ kooperazzjoni u kollaborazzjoni wkoll dehret li xejn ma hi biżżejjed.3.3 It-talba tal-adeżjonia) L-istadji tal-adeżjoniIl-ftehim tat-3 ta’ April 2001 jipprevedi biċ-ċar il-possibbiltà li l-organizzazzjoni intergovernattivi jsiru membri tal-OIVL-adeżjoni tal-Komunità Ewropea għandha ssegwi dawn l-istadji:-  il-Kunsill jawtorizza lill-Kummissjoni tinnegozja l-kundizzjonijiet u l-modalitajiet għall-adeżjoni tal-Komunità Ewropea fl-OIV;-  il-Kummissjoni tiftaħ u twettaq in-negozjati mal-OIV bil-għan li tasal għal protokoll tal-adeżjoni;-  il-Kummissjoni tadotta proposta għal Deċiżjoni tal-Kunsill dwar l-adeżjoni tal-Komunità fl-OIV u tressaqaha lill-Kunsill;-  Deċiżjoni tal-Kunsill tawtorizza lill-Komunità Ewropea biex taderixxi mal-OIV; l-istrumenti tal-firma u tal-aċċettazzjoni jiġu ppreżentati lill-Ministru tal-Affarijiet Barranin tar-Repubblika Franċiża (Kapitolu IX, Artikolu 15 tal-Ftehim dwar il-Ħolqien tal-OIV);-  l-adeżjoni tal-Komunità sseħħ skont il-modalitajiet previsti permezz tad-dispożizzjoni applikabbli tal-Ftehim dwar il-ħolqien tal-OIV.b) Ir-regoli ta’ proċeduraFuq il-bażi tal-Artikolu 2 tad-dispożizzjonijiet ġenerali tar-Regolament intern tal-organizzazzjoni, irid jiġi aċċettat protokoll bejn l-OIV u l-Komunità Ewropea bil-għan li jiġu stabbiliti l-kundizzjonijet speċifiċi tal-adeżjoni u d-dettalji li jirregolaw id-drittijiet għall-vot.Dan il-protokoll jitlesta wara li jintlaħaq qbil fi ħdan l-Assemblea Ġenerali u fuq proposta mill-Kumitat Eżekuttiv. Madankollu, il-protokoll ikollu jkun ir-riżultat ta' negozjati li fihom il-Komunità Ewropea jkollha l-istess importanza bħall-OIV, u mhux att unilaterali tal-korpi ta' din tal-aħħar.Fi kwalunkwe każ, azzjoni kkoordinata tal-Istati Membri fi ħdan il-Kumitat Eżekuttiv tidher li hija meħtieġa biex tiġi stabbilita proposta rigward il-protokoll tal-adeżjoni. Il-koordinazzjoni bejn l-Istati Membri hija daqstant ieħor aktar ħaġa ta’ bilfors f’dak li jirrigwarda ċerti punti ewlenin fin-negozjati dwar l-adeżjoni, bħall-modalitajiet għall-parteċipazzjoni tal-Komunità fil-korpi tal-organizzazzjoni, il-parteċipazzjoni tagħha fil-funzjonijiet ta' elezzjoni, l-istabbiliment tas-somma tal-kontribuzzjoni finanzjarja u b'mod ġenerali, l-aspetti prattiċi kollha li jkollhom jitqiesu mill-OIV u fil-qafas tal-protokoll tal-adeżjoni sabiex il-Komunità Ewropea tkun tista’ teżerċita bis-sħiħ is-setgħat tagħha mingħajr ma tkun limitata bir-restrizzjonijiet ġuridiċi jew amministrattivi. L-eżerċizzju ta’ setgħat bħal dawn jista’ jseħħ mingħajr ma joħloq drittijiet ġodda f’dak li jirrigwarda l-voti.3.4 Il-koordinazzjoni u t-tqassim tal-kompetenzi bejn il-Komunità Ewropea u l-Istati Membri tagħhaWara l-adeżjoni, il-Kummissjoni u l-Istati Membri jipparteċipaw flimkien fil-ħidmiet tal-OIV bħala membri; għaldaqstant ikollhom jistabbilixxu, fuq il-bażi ta’ dak li diġà sar fil-kuntest tal-parteċipazzjoni f’organizzazzjonijiet internazzjonali oħra, proċeduri interni ta’ koordinazzjoni jippermettulhom jiżguraw rappreżentanza effikaċi tal-interessi Komunitarji fi ħdan l-OIV.B’mod partikolari huwa meħtieġ li jiġu stabbiliti proċeduri speċifiċi li jikkonċernaw.-  it-tħejjija tal-laqgħat tal-OIV u b’mod partikolari l-proċeduri ta’ koordinament fi Brussell u fuq il-post għall-istabbiliment ta’ pożizzjonijiet komuni u pożizzjonijiet komunitarji u wkoll għall-metodi użati għall-koordinazzjoni tat-tweġibiet għall-kwestjonarji tal-organizzazzjoni;-  is-separazzjoni tad-dritt għall-vot u d-dritt għall-azzjoni skont it-tip ta’ kompetenza (esklussiva, nazzjonali, maqsuma).Il-metodi tal-koordinazzjoni jkollhom ikunu dettaljati ħafna sabiex ikun iggarantit li jiġu applikati faċilment, iżda fl-istess ħin ikollhom jiggarantixxu biżżejjed flessibbiltà biex ikun possibbli li jsiru l-emendi meħtieġa.Dawn il-proċeduri ta’ koordinazzjoni jistgħu jiġu stabbiliti permezz tal-konklużjoni ta' ftehim bejn il-Kummissjoni u l-Kunsill, li jinhemeż mad-deċiżjoni finali tal-Kunsill li tawtorizza l-adeżjoni tal-Komunità fl-OIV.Flimkien mal-iżvilupp ta’ metodi ta’ koordinazzjoni effikaċi u b’rabta stretta magħha, il-Komunità Ewropea jkollha tistabbilixxi, ladarba tingħaqad fl-OIV, dikjarazzjoni ġenerali tal-kompetenzi; din id-dikjarazzjoni tkun tista’ tinhemeż mad-deċiżjoni dwar l-adeżjoni meħuda mill-Kunsill fuq proposta mill-Kummissjoni, u tiġi inkorporata fil-protokoll tal-adeżjoni konkluż bejn il-Komunità u l-OIV. Barra minn hekk, fil-kuntest tal-parteċipazzjoni tagħha fl-attivitajiet tal-OIV u fuq il-bażi ta’ din id-dikjarazzjoni, għandha titfassal, bħala proċedura normali, dikjarazzjoni tal-kompetenzi speċifiċi qabel kull laqgħa.4. IL-MIżURI TRANżIZZJONALIFuq bażi tranżizzjonali u bil-għan li jittejbu r-rapporti mal-OIV fid-dawl tal-adeżjoni tal-Komunità Ewropea, din tal-aħħar trid tkun tista’ tibbenefika minn status aktar adegwat minn dak li għandha attwalment.Il-Komunità jkollha ssaħħaħ ir-relazzjonijiet istituzzjonali tagħha mal-OIV permezz ta’ titjib għall-istatus tagħha ta’ mistiedna biex tkun tista’ tintervjeni, fuq il-bażi tal-Artikolu 5 tar-regolament intern ta’ dik l-organizzazzjoni, fil-korpi kollha tal-organizzazzjoni (ħlief il-Kumitat Xjentifiku u Tekniku) billi titlob lid-Direttur Ġenerali (li mbagħad jitlob l-approvazzjoni tal-Kumitat Eżekuttiv) status ta’ mistiedna fuq bażi ripetittiva. Mil-lat formali b’dan l-istatus ma jinbidel xejn fil-pożizzjoni Komunitarja fi ħdan l-OIV, hija tibqa’ mistiedna, u dan għalhekk ma jimplika l-ebda abilitazzjoni min-naħa tal-Kunsill.Barra minn hekk, il-Komunità u l-Istati Membri għandhom jikkollaboraw biex itejbu l-koordinazzjoni interna tagħhom u biex ikunu jistgħu jiżviluppaw b’mod sistematiku pożizzjoni Komuni f'oqsma li jaqgħu taħt il-kompetenza Komunitarja. Biex jagħmlu dan, l-Istati Membri u l-Kummissjoni jkollhom jikkoordinaw irwieħhom biex itejbu u jżidu l-effiċjenza tal-parteċipazzjoni tal-Komunità Ewropea fix-xogħlijiet tal-OIV, permezz ta’ inizjattivi fi ħdan is-segretarjat tal-OIV.5. KONKLUżJONIJIETIl-Komunità trid issir membru tal-OIV, għaliex l-ebda status ieħor ma jista’ jitqies bħala politikament u ġuridikament konformi mal-kompetenzi Komunitarji fl-oqsma ta’ attività tal-OIV.Fid-dawl tat-tul tal-proċess tal-adeżjoni u tan-negozjati marbuta ma’ dan, huwa wkoll meħtieġ li tkun prevista soluzzjoni tranżizzjonali bil-għan li jittejbu u jissaħħu l-proċeduri interni ta’ koordinazzjoni tal-pożizzjonijiet fi ħdan l-OIV u r-rwol istituzzjonali tal-Komunità fi ħdan dik l-organizzazzjoni.Għaldaqstant, il-Kummissjoni tirrakkomanda lill-Kunsill jawtorizza l-ftuħ u t-tmexxija tan-negozjati mal-OIV dwar il-kundizzjonijiet u l-mezzi tal-adeżjoni tal-Komunità Ewropea fl-OIV, f’konformità mal-Artikolu 300 tat-Trattat u li tinnomina l-kumitat kompetenti biex jgħin lill-Kummissjoni f’dan il-kompitu u biex tadotta d-direttivi ta’ negozjar inklużi fl-Anness.Id-direttivi ta’ negozjar imniżżla fl-Anness ġew imfassla biex il-Komunità tkun tista' ssir membru tal-OIV. Dan l-istatus għandu jippermetti lill-Komunità, fl-oqsma li fihom hija kompetenti, u fuq bażi ta' ugwaljanza mal-pajjiżi membri tal-OIV:1. li tesprimi l-pożizzjoni tagħha matul in-negozjati inkella fil-laqgħat tal-korpi tal-OIV,2. fl-oqsma fejn id-deċiżjonijiet jittieħdu b’vot, li jkollha d-dritt għall-vot iddifferenzjat, ekwivalenti għal dak tal-Istati Membri tagħha rappreżentati fil-korpi kkonċernati tal-OIV u magħquda flimkien bil-leġiżlazzjoni Komunitarja li tikkostitwixxi l-bażi għall-kompetenza esterna,3. li tesprimi l-qbil tagħha, f’isimha stess, li taċċetta d-drittijiet u terfa' l-obbligi li jirriżultaw mill-istrumenti konklużi fil-kuntest tal-OIV.F’konformità mal-Artikolu 300 tat-Trattat KE, in-negozjati jridu jitmexxew mill-Kummissjoni b'konsultazzjoni ma’ kumitat speċjali nnominat mill-Kunsill. L-Istati Membri li attwalment huma membri tal-OIV jkollhom jappoġġaw bis-sħiħ l-adeżjonin tal-Komunità f’dik l-organizzazzjoni.Ladarba n-negozjati jkunu ġew konklużi u skont ir-riżultati li joħorġu, il-Kummissjoni għandha tippreżenta proposta għal Deċiżjoni tal-Kunsill li tirrigwarda l-adeżjoni tal-Komunità Ewropea mal-OIV.B. RAKKOMANDAZZJONIFid-dawl ta' dan kollu, il-Kummissjoni tirrakkomanda:-  li l-Kunsill jawtorizza lill-Kummissjoni tinnegozja mal-OIV, il-kundizzjonijiet u l-modalitajiet għall-adeżjoni tal-Komunità Ewropea fl-OIV;-  li, f’konformità mat-Trattat, biex il-Kummissjoni tkun tista’ twettaq dawn in-negozjati f’isem il-Komunità, il-Kunsill għandu jaħtar kumitat speċjali sabiex jgħinha f'din il-ħidma;-  li l-Kunsill japprova d-direttivi tan-negozjati li jinsabu fl-Anness ta' din ir-Rakkomandazzjoni.ANNESSId-Direttivi tan-Negozjati1. Il-Komunità trid tikseb l-istatus ta’ membru sħiħ, fuq bażi ta’ ugwaljanza mal-pajiżi membri tal-OIV.2. Dan l-istatus għandu jippermetti lill-Kummissjoni tieħu sehem fin-negozjati u fil-laqgħat fuq bażi ta' ugwaljanza mal-pajjiżi membri tal-OIV:3. Il-Komunità ma hijiex se tikkontribwixxi finanzjarjament għall-baġit tal-OIV. Fil-każ li jirriżulta li din il-pożizzjoni ma tistax tinżamm, inkella li din tikkomprometti l-approvazzjoni tal-membri attwali tal-OIV għall-adeżjoni tal-Komunità, din tal-aħħar tkun tista’ taċċetta, fil-forma ta’ soluzzjoni ta’ kontinġenza, il-ħlas ta’ somma, maħsuba biex tkopri ċertu nfiq imġarrab minħabba l-adeżjoni tagħha mal-OIV. Din is-somma ma tkunx tista’ tiġi imposta unilateralment mill-OIV, iżda tiġi deċiża bi qbil mal-Komunità.4. Bħala membru sħiħ, il-Komunità jkollha titħalla taderixxi mal-istrumenti kollha li se jiġu nnegozjati fil-ġejjieni fi ħdan l-OIV fl-oqsma tal-kompetenzi tagħha.[pic][pic][pic][pic][pic][pic][1] ĠU L 148, 6.6.2008, p. 1.